Bécs 1529-es ostromakor a törökök kifosztották a falut. 1645-ben a harmincéves háború alatt a pestisjárvány 46 lakos életét követelte, de még ebben az évben, valamint 1646-ban a svéd Lennart Torstenson és az erdélyi I. Rákóczi György csapatai összesen 309 altlichtenwarthit gyilkoltak meg. A legenda szerint miután a katonák felprédálták a falut és távoztak, a lakók előbújtak a rejtekeikből és megünnepelték túlélésüket. A katonák azonban meghallották a harangszót, visszatértek és mindenkit lemészároltak a templomban. 1679-ben egy újabb pestis 134 áldozatot követelt. 1706-ban Rákóczi kurucai rabolták ki a falut és öltek meg 77 helyi lakost. 1849-ben egy hónap alatt 103-an (a lakosság kb 10%-a) halt meg kolerában.